लेखनाथ-१३, खुदीका सूर्य नेपालीले आफ्नो पीडकलाई कारबाही हुने आसाले स्थानीय शान्ति समितिमा निवेदन दिए। २०५८ सालमा घरबाटै सेनाले अपहरण गरेर उनलाई दिनुसम्म पीडा दियो। त्यही बेलाको कुटाइका कारण उनको जीउ अहिलेसम्म पनि चस्किएर दुख्छ। उनी दिनहुँजसो दुखाइ कम गर्ने औषधी प्रयोग गर्छन्। १५ दिनसम्म आर्मीले हिरासतमा थुनेर यातना दिएको उनी बताउँछन्। ‘हिरासतमा परेपछि बेहोस हुने गरी पिटे, उम्किउँला जस्तो पनि लागेको थिएन’-उनी भन्छन्-‘त्यो दिन सम्झँदा पनि पीडाले मन कहालिन्छ।’
